- Hindi News
- National
- लकड़ी चोरी के आरोपी को ला रहे वन विभाग के दल पर पिता और दो पुत्रों ने किया पथराव
लकड़ी चोरी के आरोपी को ला रहे वन विभाग के दल पर पिता और दो पुत्रों ने किया पथराव
चोरी की लकड़ी पकड़ने से थे नाराज आरोपी
बीटगार्ड के साथ की झूमाझटकी भी की
भास्कर संवाददाता | हरदा/हंडिया
हंडिया वन परिक्षेत्र के कांकड़दा के पास बुधवार सुबह लकड़ी चोरी के एक आरोपी को पकड़कर ला रहे वन विभाग के दल पर तीन लोगों ने पथराव कर दिया। इसमें वाहन के कांच फूट गए। आरोपियों में दो सगे भाई और उनके पिता शामिल है। उन्होंने पकड़कर ला रहे तीसरे आरोपी को छुड़ाने का प्रयास किया, लेकिन वे सफल नहीं हो सके।
हंडिया टीआई लोकेश भदौरिया ने बताया डिप्टी रेंजर पीके दायमा, बीटगार्ड महेश बिल्लौरे और वाहन चालक अनिस लकड़ी चोरी के आरोपी रामसुख पिता अमर को न्यायालय में पेश करने के लिए ला रहे थे। इसी दौरान उसके पिता अमरसिंह, भाई देवराम भैंसवाड़ा और रेवाराम साल्याखेड़ी ने दल पर पथराव कर दिया। आरोपी रामसुख को छुड़ाने का भी प्रयास किया। आरोपियों ने बीटगार्ड महेश और वाहन चालक अनिस के साथ मारपीट व झूमाझटकी भी की। पथराव में वन विभाग का वाहन क्षतिग्रस्त हो गया।
पुलिस ने बीटगार्ड महेश की शिकायत पर पिता और उसके दोनों बेटों के खिलाफ मारपीट, शासकीय कार्य में बाधा डालने सहित अन्य धाराओं में प्रकरण दर्ज किया है। टीआई ने बताया आरोपियों को शीघ्र गिरफ्तार कर लिया जाएगा। इधर, वन विभाग ने लकड़ी चोरी के आरोपी रामसुख को न्यायालय में पेश किया, जहां से उसे जेल भेज दिया है।
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hin_Deva hin_Deva